text: Ung mand varetægtsfængslet for vold og seksuelle krænkelser
  02 februar 2016 kl. 14.58
  En 23-årig mand fra Tønder er blevet varetægtsfængslet i fire uger. Overgrebene gik ud over en 22-årig kvindelig bekendt.
  Den 23-årige har ifølge politiets sigtelse holdt kvinden fanget og udsat hende for grov vold og seksuelle krænkelser.
  Ifølge vicepolitiinspektør Bent Thuesen fra Syd- og Sønderjyllands politi så kendte de to hinanden i forvejen, men de var ikke kærester.
  Grundlovsforhøret foregik bag lukkede døre.
  23-årig mand fra Tønder varetægtsfængslet i 4 uger. Sigtet for frihedsberøv., grov vold og seksuelle krænkelser. Dørlukning  #politidk
  
  